《凝道之什》
明代·湛若水

尹尹击鼓，于樵之巅。乃荐乃献，尹公之贤。于贤维何，德义迁迁。

尹尹击鼓，烟霞之下。乃咏乃歌，饯尹公者。于咏维何，德音雅雅。

亦既击鼓，亦既考钟。以宴以乐，公坐于宫。维公在宫，威仪颙颙。

击鼓喤喤，考钟锵锵。以乐以宴，公坐于堂。维公在堂，德容不忘。

维钟维鼓，维瑟维琴。何以假之，嗣此德音。维此德音，维樵之岑。

维琴维瑟，维钟维鼓。维以足蹈，维以手舞。其乐未央，公晏灵府。

作乐歌舞，出饯尹公。声影悬矣，送之九龙。九龙跃跃，导之以樵风。

谁其主之，兀厓来同。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。